Saskvehana

Saskvehana () – upė šiaurės rytų JAV. Prasideda Niujorko valstijoje, Otsego ežere, Apalačų prieškalnėse. Teka pietryčių kryptimi per Pensilvanijos ir Merilando valstijas. Kerta Pidmonto plynaukštę, sudaro slenksčius. Įteka į Atlanto vandenyno Česapyko įlanką.

Pagrindiniai intakai: Vakarų Saskvehana, Džuniata.

Įrengta kanalų sistema bei užtvankų kaskada. Žemupyje laivuojama. Svarbiausi miestai prie Saskvehanos yra Bingamtonas, Vilks Baris, Harisburgas.

Upės pavadinimas kilo nuo irokėzų genties saskvehanokų. 1612 m. žemėlapyje upė įvardinta kaip Sasquesahanough, tačiau vėliau pavadinimas supaprastintas.

 Šaltiniai 

Kategorija:JAV upės
Kategorija:Pensilvanija
Kategorija:Merilandas
Kategorija:Niujorkas (valstija)